En 19-årig mand fra Løkken døde i nat i et trafikuheld, da han var på vej nordpå ved Harken. Han rammer en vejchikane, mister herredømmet over bilen, der ender i nogle træer 100 meter derfra i et læbælte. Det oplyser vagtchefen ved Nordjyllands Politi. Politiet modtager en anmeldelse om ulykken klokken kvart i fem, men allerede to timer tidligere hører en beboer et brag, men kan ikke bestemme det nærmere, vender sig i sengen og sover videre. Det var en forbipasserende bilist, der opdagede den 19-årige ligge i sin bil i vejkanten. Den 19-årige bar ikke sele under ulykken.

Referat:
En 19-årig mand blev i nat dræbt i et solouheld, da han kørte galt i sin bil ved Harken.